På DR's nyhedsredaktion sidder vi som regel og kigger udad, mod ting, der sker rundt i landet og i resten af verden.

Men lidt efter 18.30 i tirsdags vendte fokus et kort øjeblik 180 grader.

Særlige risikoområder Fire regioner i Norditalien: Emilia-Romagna, Lombardiet, Piemonte og Veneto

Hele Iran

Hele Kina (undtagen Hongkong, Taiwain og Macau)

I Sydkorea er det provinsen Gyeongbuk med storbyen Daegu Derudover er der lokaliseret snuttespredning i følgende områder: Hongkong

Singapore

Japan Kilde: Sundhedsstyrelsen

Flere af mine kollegaer drejede synkront hovedet væk fra deres skærme og kiggede i stedet på mig.

Det var ret indlysende hvorfor. Vi sad alle sammen og fulgte et længe ventet pressemøde om coronavirusset med sundhedsminister Magnus Heunicke (S) i spidsen.

Sundhedsstyrelsen direktør, Søren Brostrøm, havde netop sagt, at myndighederne nu ændrede retningslinjer. Fra nu af anbefalede de alle, der havde rejst i særlige risikoområder, at blive hjemme fra arbejde i 14 dage, sagde direktøren.

Og mine kollegaer vidste ligeså godt som jeg, at jeg lørdag var vendt hjem fra en skiferie i Norditalien, i et af de særlige risikoområder.

Efter en kort snak over telefonen med min leder, måtte jeg pakke mine ting, tage hjem og gøre klar til at tilbringe den næste halvanden uge derhjemme.

Bare for en sikkerheds skyld, selvom jeg ikke har nogen symptomer.